पुलिस के अनुसार शिरढ़ इलाके में 2 लोग धरे गए जो लोगों के बगीचों से चोरी की हुई नाशपाती की खेप को मंडियों में ले जाकर बेचने की फिराक में थे। इन दिनों मंडियों में नाशपाती 120 रुपए प्रतिकिलो तक बिक रही है। आरोपियों के कब्जे से पुलिस ने 280 किलोग्राम नाशपाती की खेप भी बरामद कर ली है। इन दिनों कुल्लू में बगीचों में नाशपाती तैयार है। सेब की फसल भी लगभग तैयारी पर ही है। अगेती किस्म का सेब हालांकि मंडियों में उतरने ही वाला है और कई जगह सेब की खेप मंडियों में पहुंच गई है। ऐसे में तैयार फसल पर चोरों की नजर है।